Vallástörténeti mérföldkőhöz érkezett a kereszténység Orbán Viktor református lelkész minisztere jóvoltából.

A Pesti Bulvár kapta fel a fejét az Echo TV tusványosi bejátszására, ahol Balog Zoltán miniszter válaszolt belemenős kérdésekre mondhatta el, mi a vallás célja: megőrizni az értékeket vagy megújítani az életünket.

Balog, a reformáció 500 éves évfordulója kapcsán először a szó értelmezésébe megy bele, joggal megjegyezve, hogy a szó szerint a „reform” nem újítást, mint inkább az eredeti tartalomhoz való visszatérést jelenti.

Sokkal fontosabb azonban az ezután odavetett mellékmondat, amely alapjaiban írja át a kinyilatkoztatott vallások történetének egyik legmeghatározóbb fejezetét: „A reformáció az azt jelenti, hogy visszaalakítani. Visszaalakítani arra az eredeti formájára, ahogy Jézus ezt az embereknek adta a hegyi beszédben, a Tízparancsolatban.” 1:18-nál a történelmi felfedezés.

Ideje volt elvenni már a Tízparancsolatot a tudjukkiktől, akikhez dezinformáló Ószövetség szerint Mózesen keresztül jutott el az Úr kőtáblákra vésett útmutatása.

A hegyi beszéd viszont eddig is Jézusé volt, ebben nincs semmi új, tudják, ez az, amelyikben azt mondta, hogy boldogok a sajtkészítők.